ໂຈນາທານວາເຣໂຣນັກຂັບຂີ່ລົດຈັກທາງລຽບຈາກຕົ້ນສັງກັດລາວ ທີມເອັສທີເອັສວຽງຈັນເຣຊິ້ງ (STS Vientaine Rasing) ຄວ້າແຊ໋ມລົດຈັກທາງລຽບ ສະ ໜາມສຸດທ້າຍໃນຮຸ່ນ SB3 (super Bike 3) ລາຍການ R2M ໄທແລນ ປະຈໍາປີ 2015 ທີ່ສະໜາມແຂ່ງລົດຊ້າງອິນເຕີເນຊັນແນວເຊີກິດແຂວງບຸຣີຣໍາ ປະ ເທດໄທຖືເປັນການສ້າງປະຫວັດສາດໜ້າໃໝ່ໃນວົງການກິລາລົດຈັກທຽບລຽບຂອງ ສປປ ລາວ
ພະນັກງານ ກະຊວງສຶກສາທິການ ແລະ ກິລາ (ສສກ) ຮັບຟັງການເຜີຍແຜ່ເອກະສານຜົນສໍາເລັດກອງປະຊຸມໃຫຍ່ ຄັ້ງທີ 8 ຂອງອົງຄະນະພັກກະຊວງ ສສກ, ໃນວັນທີ 15 ທັນວາ ຜ່ານມາ ທີ່ຫໍວັດທະນາທໍາແຫ່ງຊາດ ນະຄອນຫຼວງວຽງຈັນ ໂດຍໃຫ້ກຽດເຂົ້າຮ່ວມຂອງສະຫາຍ ພັນຄໍາ ວິພາວັນ ກໍາມະການກົມການເມືອງສູນກາງພັກ, ຮອງນາຍົກລັດຖະມົນຕີ, ເລຂາຄະນະບໍລິຫານງານພັກກະຊວງສຶກສາທິການ ແລະ ກິລາ, ມີບັນດາລັດຖະມົນຕີຊ່ວຍວ່າການ, ພະນັກງານລັດຖະກອນຫ້ອງການ, ກົມ, ສະຖາບັນ, ສູນ, ສາງ, ລັດວິສະຫະກິດໂຮງພິມ, ໂຮງງານ, ວິທະຍາໄລ, ໂຮງຮຽນພາກລັດແລະເອກະຊົນອ້ອມຂ້າງກະຊວງສຶກສາທິການແລະກິລາເຂົ້າຮ່ວມ.
3 ບໍລິສັດຄື: ບໍລິສັດອ່າງຄຳວັນນະລັງສີ, ບໍລິສັດແສງໄຊຊະນະແລະບໍລິສັດດອກໄມ້ແດງ 100 ປີ ໄດ້ນຳເອົາເຄື່ອງນຸ່ງຮົ່ມນັກກິລາ ລວມມູນຄ່າ 65 ລ້ານກີບ ມອບໃຫ້ແຂວງຈຳປາສັກ ເພື່ອສະໜັບສະໜູນ ງານກິລາທົ່ວແຂວງຈຳປາສັກ ຄັ້ງທີ 8 ທີ່ເມືອງຊະນະສົມບູນ ເປັນເຈົ້າພາບ ໃນວັນທີ 15-25 ທັນວາ 2015.
ກົມພົວພັນຕ່າງປະເທດ ກະຊວງສຶກສາທິການ ແລະ ກິລາ (ສສກ) ໄດ້ຈັດກອງປະຊຸມຖອດຖອນບົດຮຽນ ແລະ ທົບທວນວຽກງານດ້ານການສຶກສາ ແລະ ກິລາ ກັບຕ່າງປະເທດ ແລະ ອົງການຈັດຕັ້ງສາກົນ ໃນວັນທີ 8 ທັນວາຜ່ານມາທີ່ແຂວງອຸດົມໄຊ ໂດຍໃຫ້ກຽດເຂົ້າຮ່ວມຂອງທ່ານຄອນທະວີມິ່ງບຸບຜາຮອງຫົວໜ້າພະແນກສຶກສາທິການ ແລະ ກິລາແຂວງອຸດົມໄຊ, ທ່ານຄຳພັດເພັດລາສີ, ຮອງຫົວໜ້າກົມພົວພັນຕ່າງປະເທດ ກະຊວງສຶກສາທິການແລະກິລາ, ມີບັນດາຫົວໜ້າພະແນກ-ຮອງຫົວໜ້າພະແນກ ພ້ອມດ້ວຍພະນັກງານວິຊາການ ແລະ ຕ່າງໜ້າບັນດາພະແນກການຕ່າງປະເທດຈາກ 7 ແຂວງພາກເໜືອ ປະກອບມີ ແຂວງຜົ້ງສາລີ, ແຂວງບໍ່ແກ້ວ, ແຂວງຫຼວງນ້ຳທາ, ແຂວງອຸດົມໄຊ, ແຂວງຊຽງຂວາງ, ແຂວງພັນຫົວ ແລະ ແຂວງໄຊສົມບູນ ຈຳນວນ 19 ທ່ານເຂົ້າຮ່ວມ.